Cheltuielile de personal au crescut în primele opt luni din an cu 21,4%, dar cheltuielile cu investițiile (din buget și din fonduri UE) au scăzut cu 30% în aceeași perioadă.  Ministerul Finanțelor raportează procente din sumele primite de la UE ca fonduri nerambursabile în creștere cu 500% față de aceeași perioadă a anului trecut, dar nu explică, în nota care însoțește datele despre execuția bugetului general consolidat, că, de fapt, sumele primite sunt doar subvențiile pentru agricultură, care nu erau consemnate până în acest an în execuția bugetului general consolidat.